চিটফান্ড কেলেঙ্কারির তদন্তে নেমে এ রাজ্যের পাঁচটি নামী সংবাদমাধ্যমকে নোটিশ পাঠিয়েছে কেন্দ্রীয় তদন্ত ব্যুরো (সিবিআই)৷ চিটফান্ডের কত টাকার বিজ্ঞাপন কোথায় কী হারে বেরিয়েছে, সেটাই আসলে খুঁজে বের করা সিবিআইয়ের উদ্দেশ্য৷ সেইসঙ্গে তারা খতিয়ে দেখতে চায়, এইসব বিজ্ঞাপনদাতার সঙ্গে বিজ্ঞাপনগ্রহীতাদের এব্যাপারে বিশেষ কোনও সমঝোতা হয়েছিল কি না, অর্থাৎ বিজ্ঞাপন নেওয়ার প্রচলিত নিয়ম অতিক্রম করে উভয়ের মধ্যে আলাদা কোনও সম্পর্ক গড়ে উঠেছিল কি না৷